钦定古今图书集成/明伦汇编/氏族典/第243卷 > 张观
## 钦定古今图书集成/明伦汇编/氏族典/第243卷 > 张观

按《宋史张观传》：“观字思正，绛州绛县人。少谨愿好学，
中服勤辞学科，擢为第一，授将作监丞，通判解州。会
盐池吏以赃败，坐失举劾，降监河中府税，复通判果
州，改秘书省秘书郎。仁宗即位，迁太常丞，擢右正言，
为三司度支判官，同修起居注，改右司谏，知制诰，判
登闻检院，出知杭州，还判国子监，累迁左司郎中，知”
审官院，拜同知枢密院事。康定中，西兵失利，议点乡
兵，不决，遂罢。以资政殿学士知相州，历知应天、河南
府。以父居业高年多病，请便郡。以观文殿学士知许
州，月馀拜左丞。丁父忧，哀毁卒，谥文孝